open-index/open-wikipedia-markdown huggingface dataset:
ரிஷிவந்தியம் அர்த்த நாரீசுவரர் கோயில்

**ரிஷிவந்தியம் அர்த்த நாரீசுவரர் கோயில்** என்பது தமிழ்நாட்டில் கள்ளக்குறிச்சி மாவட்டம், ரிஷிவந்தியம் என்னும் ஊரில் அமைந்துள்ள சிவன் கோயிலாகும். இக்க்யோல் தலமரமாக புன்னை உள்ளது.

## வரலாறு
இந்தக் கோயில் தோற்றம் குறித்து வழங்கப்படும் தகவல்; விஜயநகரப் பேரரசு காலத்தில் வேளாண்மை செய்வதற்காக வன்னிய மரபினர் காட்டை அழிக்கும்போது, மண்வெட்டியால் வெட்டுபட்டு ஒரு சுயம்புலிங்கம் கிடைத்தது. இந்த லிங்கமே அர்த்தநாரீசுவரர் கோயில் மூலவராவார். தற்போதும்கூட இந்த லிங்கத்தில் வெட்டுத் தழும்பைக் காண இயலும்.  
 
## தொன்மம்
இக்கோயில் குறித்து நிலவும் தொன்மம்: இந்தல இறைவனுக்கு நாள்தோறும் இந்திரன் 108 குடம் பாலை அபிசேகம் செய்துவந்தான். என்றாலும் பார்வதி அம்மையை வழிபடாமல் வந்தான். இதனால் கோபமுற்ற பார்வதி இந்திரனுக்கு தக்க பாடம் புகட்ட முடிவு செய்தாள். அதன்படி ஒருநாள் இந்திரன் பாலபிசேகம் செய்யும் குடங்களை மறைத்துவைத்தாள். அபிசேகம் செய்யவந்த இந்திரன் குடங்களைக் காணாது தவித்தான். சிவனுக்கு அபிசேகம் செய்ய முடியாமல் போய்விட்டதே என்று மனம் கலங்கினான். இதனால் கோயில் பலிபீடத்தில் தன் தலையை முட்டிக்கொண்டு இறந்நுவிட முடிவு செய்து அவ்வாறே முட்டிக் கொண்டான். இதைக்கண்ட இறைவன் அவன் முன் தோன்றி அவனைத் தடுத்தார். மேலும் அம்மனுக்கு அபிசேகம் செய்யுமாறு கூறினார். மேலும் இத்தல சுயம்பு லிங்கத்துக்கு தேன் அபிசேகம் செய்யும்போது தான் உமையொருபாகராக எழுந்தருள்வதாக அறிவிதார். பிற வழிபாடுகளின்போது சிவனாகவே இருப்பதாகவும் குறிப்பிட்டார்.   இதன்படி இக்கோயில் கருவறையிலுள்ள சிவலிங்கத்தின் மீது தேனை ஊற்றினால், இறைவன் அதில் உமையொருபாகராய் வீற்றிருப்பது தெரியும்.

## கோயில் கட்டடக்கலை
இக்கோயில்  திருமலை நாயக்கரால் புதுப்பித்துக் கட்டப்பட்டதாகக் கருதப்படுகிறது. இதற்கு வரலாற்று சான்றாக இந்தக் கோயிலில் திருமலை நாயக்கரின் உருவச்சிலை உள்ளது. கோயிலின் முதல் பெருவாயிலின் வலப்புறத்தில் சிற்ப வேலைப்பாடு மிக்க மண்டபம் உள்ளது.  தட்டினால் பண் இசைக்கும் தூண்கள் இங்கே உள்ளன. இந்தக் கோயிலின் சிற்ப வேலைப்பாட்டுக்கு ஒரு சிறந்த எடுத்துக்காட்டு உண்டு; அஃதாவது, இங்கே உள்ள ஒரு யாளிச் சிலையின் திறந்த வாய்க்குள் ஒரு கல் உருண்டை உள்ளது; பந்து போன்ற அவ் வுருண்டையை நம் கைவிரலால் எப் பக்கம் வேண்டுமானாலும் உருட்டலாம்; ஆனால், வெளியில் எடுக்க முடியாது; இது சிறந்த சிற்ப வேலைப்பாடாகும்.

## பூசைகள்
இக்கோயிலில் ஆண்டுதோறும் ஆனி மாதத்தில் 10 நாள் விழாவின் முடிவில் தேர்த்திருவிழா நடக்கிறது. ஆண்டுதோறும் கார்த்திகை மாதம் மூன்றாவது திங்களில் 108 சங்கு அபிடேகம் செய்யப்படுகிறது.

## மேற்கோள்கள்

பகுப்பு:கள்ளக்குறிச்சி மாவட்டத்திலுள்ள சிவன் கோயில்கள்
காசு பலகை

**பண பலகை** அல்லது **காசு பலகை** என்பது நாணயங்களை எண்ணுவதற்கு உபயோகப்படுத்தப்பட்ட மர பலகையாகும்.  https://www.napiermuseum.org/artifacts/coins/coin-pana-palaka/125  மரப்பலகையில் 50,100 என காசுகளின் அளவிலான குழிகள் தேவைக்கு ஏற்ப அமைக்கப்பட்டிருக்கும். ஒருமுறை அக்குழிகளில் காசுகளை இட்ட பிறகு 50 காசுகள், நூறுகாசுகள் என ஒருசேர எண்ண ஏதுவாக இந்த பலகைகள் பயன்படுத்தப்பட்டன. காசு குவியல்களுக்குள் இந்த காசு பலகையை விட்டு சலிப்பது போல காசுகளை பலகையின் மேற்புறத்தில் தடவினால் குழிகளுக்குள் காசுகள் நிரம்பிவிடும், இவ்வாறு நிரம்பும் போது விடுபட்ட சில குழிகளில் காசுகளை நிரப்பி முழுமையான எண்ணைக்கை விரைவாகவும், சரியாகவும் கூறப்பட பயன்பட்டுள்ளது.

வெவ்வேறு அளவுள்ள நாணயங்களுக்கு தனித்தனி காசு பலகைகள் வடிவமைக்கப்பட்டிருந்தன. 

## திருவிதாங்கூர் சமஸ்தான காசு பலகைகள்
19 ஆம் நூற்றாண்டுகளில் திருவிதாங்கூர் சமஸ்தானத்தின் ஒரு ரூபாய் பணம் என்பது 28 சக்ரம் நாணயங்கள் இணைந்ததாகும். இந்நாணயங்களை எண்ணுவதற்காக 28 குழிகள் கொண்ட காசு பலகைகள் உருவாக்கப்பட்டிருந்தன. பெரும்பாலும் காசு பலகைகள் செம்மரங்களால் ஆனவை. இதனை அளவு பலகை என்று அழைத்துள்ளனர். திருவிதாங்கூர் அரச காசுகள் மிக சிறியதாக இருந்துள்ளன. எனவே அவற்றை துள்ளியமாக காசு பலகைகள் உதவின

28 குழிகள் கொண்ட காசு பலகை சக்ர நாணயங்களை எண்ணுவதற்காகவும், 100 குழிகளைக் கொண்ட காசு பலகை பணம் நாணங்களை எண்ணுவதற்காகவும், 300 குழிகளை கொண்ட காசு பலகை காசு நாணயங்களை எண்ணுவதற்காகவும், 400 குழிகளை கொண்ட காசு பலகை வெள்ளி சக்ர நாணயங்களை எண்ணவும் பயன்படுத்தப்பட்டுள்ளன.

## இவற்றையும் காண்க
* நாணயச் சேகரிப்பு பலகை
* நாணயச் சேமிப்பு அட்டைகள்

## ஆதாரங்கள்

பகுப்பு:நாணயவியல்
தேவகோட்டை நகரச் சிவன் கோவில்

**தேவகோட்டை நகரச் சிவன் கோயில்** , சிவகங்கை மாவட்டம் தேவகோட்டையில் அமைந்துள்ளது.
thumb|தேவகோட்டை நகரச் சிவன் கோயில்

## நகரச் சிவன் கோவில்
செட்டிநாட்டில் உள்ள ஒவ்வொரு ஊரிலும் நாட்டுக்கோட்டை நகரத்தாரால் ஒரு சிவன் கோயில் எழுப்பட்டிருக்கும். அப்படி தேவகோட்டையில் வாழும் நகரத்தாரால்  கட்டப்பட்ட கோயில் தேவகோட்டை நகரச் சிவன் கோவில் ஆகும்.

## இறைவன்-இறைவி
இக்கோயிலில் எழுந்தருளும் இறைவன் - இறைவி பெயர் **சுந்தரேசுவரர் - மீனாட்சி** ஆகும்.

## சேக்கிழார் சன்னதி
உலகிலேயே சேக்கிழாருக்கு இரண்டு கோயில்களில் மட்டுமே தனி சன்னதி உண்டு, முதலாவது சேக்கிழார் பிறந்த ஊரான திருக்குன்றத்தூர் சிவன் கோயில், இரண்டாவது தேவகோட்டை நகரச் சிவன் கோயில்.

## கந்த சஷ்டி விழா கழகம்
தேவகோட்டையில் 1946ஆம் ஆண்டு அக்டோபர் மாதம் சோம.இராமநாதன் செட்டியார், கரு.காசிச் செட்டியார் , உ.மு.அ.லெ.லெட்சுமணன் செட்டியார் ஆகியோர் இணைந்து **கந்த சஷ்டி விழா** கழகத்தை தோற்றுவித்தனர்.

நகரச் சிவன் கோவில் முகப்பு மைதானத்தில் மேடை அமைக்கப்பட்டு, வருடம் தோறும் ஐப்பசி மாதம் அமாவாசையன்று தொடங்கி ஒன்பது நாட்கள் கந்த சஷ்டி விழா வெகு சிறப்பாக நடைபெற்று வருகிறது.

## சான்றுகள்

பகுப்பு:சிவகங்கை மாவட்டத்திலுள்ள சிவன் கோயில்கள்
நாணயச் சேகரிப்பு பலகை

**நாணயச் சேகரிப்பு பலகை** என்பது சேகரிப்பாளர்களுக்கு உதவுவதற்காக குறிப்பிட்ட நாணயங்களின் தகவல்களும், அவை இடப்படத் தக்க குழிகளையும் அமைக்கப்பட்ட பலகைகள் ஆகும். இந்த பலகையில் நாணயங்கள் வைக்கும் இடத்திற்கு கீழே நாணயம் வெளியிடப்பட்ட ஆண்டு, அச்சிடப்பட்ட ஆலையின் குறியீடு, அச்சிடப்பட்ட எண்ணிக்கை அல்லது நாணயத்தின் மதிப்பு ஆகிய தகவல்களும் இடம் பெற்றுள்ளன. இந்த நாணயச் சேகரிப்பு பலகைகள் நாணயத்திற்கு ஏற்றவாறு பல்வேறு அளவுகளில் வெளியிடப்படுகின்றன. 

நாணயச் சேகரிப்பு பலகை 1934 ஆம் ஆண்டில் ஜோசப் கென்ட் போஸ்ட் என்பவரால் கண்டுபிடிக்கப்பட்டது.நாணயச் சேகரிப்பில் அவருடைய ஆர்வம் சேகரிப்பாளர்களின் வேலையை எளிமையாக்க இந்த அமைப்பை கண்டறிய தூண்டுதலாக இருந்துள்ளது.  1935 இல் இருந்து 1948 வரை இந்த நாணயச் சேகரிப்பு பலகை மிக பிரபலமாக இருந்தது. அதன் பிறகு நாணய சேகரிப்பு கோப்புறைகள் அறிமுகமானது. அதனால் நாணயச் சேகரிப்பு பலகைகள் மதிப்பு குறைந்தன.

## இவற்றையும் காண்க

## ஆதாரங்கள்


பகுப்பு:நாணயச் சேகரிப்பு உதவி பொருட்கள்
தேவபிரயாகை

பகுப்பு:இந்து சமய வார்ப்புருக்கள்
பகுப்பு:இந்து யாத்திரைத் தலங்கள்


**தேவபிரயாகை** (**Devprayag**)  (Deva prayāga) இந்தியாவின் உத்தராகண்ட் மாநிலத்தின் கார்வால் கோட்டத்தில் அமைந்த டெக்ரி கார்வால் மாவட்டத்தில் உள்ள பேரூராட்சி ஆகும். இமயமலையில் உற்பத்தியாகும் அலக்நந்தா ஆறும், பகீரதி ஆறும் இவ்வூரில் ஒன்றாகக் கூடி, கங்கை ஆறு எனும் பெயர் கொள்கிறது. இது பஞ்ச பிரயாகைகளில் ஒன்றாகும். **பிரயாகை** எனும் சமஸ்கிருத மொழி சொல்லிற்கு ஆறுகள் ஒன்று கூடும் இடம் (**கூடுதுறை**) எனப்பொருளாகும்.

ரிசிகேசத்திலிருந்து 70 கி.மீ. தொலைவில், இமயமலையில்  830&nbsp;மீட்டர் (2,723&nbsp;அடி) உயரத்தில் அமைந்த தேவபிரயாகையில் ரகுநாத் கோயில், பைரவர், துர்கை மற்றும் விசுவேசுவரர் கோயில்களும்; பைத்தல் குண்டம், சூரிய குண்டம், பிரம்ம குண்டம் மற்றும் வசிஷ்ட குண்டம் எனும் நீரூற்றுகளும் உள்ளது.

## மக்கள்தொகை பரம்பல்
2011-ஆம் ஆண்டின் மக்கள்தொகைக் கணக்கெடுப்பின் படி, தேவபிரயாகையின் மொத்த மக்கள்தொகை 2144 ஆகும். இதில் ஆண்கள் 52% மற்றும் பெண்கள் 48% உள்ளனர். சராசரி எழுத்தறிவு 77% ஆகும். 6 வயதிற்குட்பட்ட குழந்தைகள் 13% ஆக உள்ளனர்.  தேவபிரயாகை பத்ரிநாத் கோயில் பூசாரிகள் குடியிருப்பாக உள்ளது.



File:Alaknanda devprayag.jpg|தேவபிரயாகையில் பாயும் அலக்நந்தா ஆறு 
File:Devprayag - Confluence of Bhagirathi and Alaknanda.JPG|தேவபிரயாகையில் பாயும் பகீரதி ஆறு
File:VKdevpryag2.jpg|தேவபிரயாகையில் பகீரதி மற்றும் அலக்நந்தா ஆறுகள் ஒன்று கூடுதல்   


## இதனையும் காண்க
* பஞ்ச பிரயாகை
* நான்கு புனித தலங்கள், உத்தரகண்ட்
* நான்கு புனித தலங்கள், இந்தியா
* பஞ்ச கேதார தலங்கள்
## மேற்கோள்கள்

## வெளி இணைப்புகள்

* Regional Govt Official website
* Devprayag photo gallery
* Devprayag on *[[wikimapia]]*

பகுப்பு:டெக்ரி கார்வால் மாவட்டம்
கூடுதுறைகள்
பகுப்பு:இந்து யாத்திரைத் தலங்கள்
பகுப்பு:உத்தராகண்ட மாநில ஊர்களும் நகரங்களும்
பகுப்பு:இந்து புனித நகரங்கள்
நாணய மாத்திரைகள்

**நாணய மாத்திரைகள்** (*Coin capsule*) என்பது நாணயச் சேகரிப்பின் போது நாணயத்தின் தரம் குறைந்திடாமல் சேமிக்க உதவும் பிளாஸ்டிக்கினால் செய்யப்பட்டதாகும். இந்த நாணய மாத்திரைகள் உள்ளிருக்கும் நாணயங்களை தெளிவாக பார்க்கும் வண்ணம் அமைக்கப்பட்டுள்ளன. உராய்வை தவிர்க்க நாணயங்களுக்கும் பிளாஸ்டிக் பெட்டிக்கும் இடையே ஸ்பான்ஞ் போன்ற பொருள் வைக்கப்படுகிறது. இதில் நாணயம் நகரா வண்ணம் சரியாக பொருந்திவிடுகிறது. காற்று புகா வண்ணம் மூடப்படும் வசதியுள்ளதால் விலையுயர்ந்த நாணயங்கள் பாதுகாப்பாக சேகரிக்கப்பட்ட இந்த நாணய மாத்திரைகளை சேகரிப்பாளர்கள் பயன்படுத்துகின்றனர்.

இந்த நாணய மாத்திரைகள் நாணயங்களுக்கு ஏற்ற பல்வேறு அளவில் வெளியிடப்படுகின்றன. சில நாணய மாத்திரைகள் ஒரு முறை காசுகளை வைத்து மூடப்பட்டால் நாணய மாத்திரைகளை உடைக்காமல் திறக்க இயலாத வண்ணம் அமைக்கப்படுகின்றன.

கைகளில் பருத்தி கையுறைகளை அணிந்து கொண்டு நாணயங்களை பருத்தி துணியால் துடைத்து நாணய மாத்திரைகளில் இடுதல் வேண்டும். இவ்வாறு செய்யும் போது நாணயங்களில் நம் கைகளிலிருந்து எண்ணெய் போன்றவை ஒட்டாமல் இருப்பதால் நெடுநாட்களுக்கு நாணயங்கள் பாதுகாப்பாக இருக்கும். சில வகையான மாத்திரைகள் மீண்டும் திறக்கும் திறனுடன் வடிவமைக்கப்பட்டுள்ளன. மற்றவை, ஒரு முறை மூடப்பட்டால், மாத்திரையை சேதப்படுத்தாமல் மீண்டும் திறக்க முடியாது.

செருகப்பட்ட நாணயங்கள் மாத்திரைக்குள் நகர்வதைத் தடுக்க, பல மாத்திரைகள் இப்போது சரிசெய்யக்கூடிய நுரை செருகல்களுடன் வருகின்றன. 20 மிமீ முதல், அவை 31 மிமீ, 35 மிமீ, 44 மிமீ மற்றும் 50 மிமீ உள்ளிட்ட அளவுகளில் வேறுபடலாம்.

## மேற்கோள்கள்

பகுப்பு:நாணயச் சேகரிப்பு உதவி பொருட்கள்
பகுப்பு:நாணயவியல்
ருத்திரபிரயாகை

பகுப்பு:இந்து சமய வார்ப்புருக்கள்
பகுப்பு:இந்து யாத்திரைத் தலங்கள்


**ருத்திரபிரயாகை** (*Rudraprayag*) இந்தியாவின் உத்தராகண்ட் மாநிலத்தின் கார்வால் கோட்த்தில் உள்ள ருத்திரப்பிரயாகை மாவட்டத்தின் நிர்வாகத் தலைமையிடமும், நகராட்சியும் ஆகும்.இது பஞ்ச பிரயாகைகளில் ஒன்றாகும். ருத்திரப்பிரயாகை நகரத்தில் அலக்நந்தா ஆறும், மந்தாகினி ஆறும் ஒன்று கூடுகிறது. இந்நகரத்திலிருந்து 86 கி.மீ. தொலைவில் கேதார்நாத் உள்ளது. இது இமயமலையில் 895&nbsp;மீட்டர் (2,936&nbsp;அடி) உயரத்தில் உள்ளது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, ருத்திரப்பிரயாகை நகரத்தின் மக்கள் தொகை  9,313 ஆகும். அதில் ஆண்கள் 5,240  மற்றும் பெண்கள் 4,073 ஆகவுள்ளனர். பாலின விகிதம் 1000 ஆண்களுக்கு 777 பெண்கள் வீதம் உள்ளனர்.  சராசரி எழுத்தறிவு 93.43% ஆகவுளளது.

## சாலைப் போக்குவரத்து
புதுதில்லி-பத்திரிநாத் மற்றும் மணா கணவாயை இணைக்கும் தேசிய நெடுஞ்சாலை எண் 58, ருத்திரபிரயாகை வழியாகச் செல்கிறது.
* அரித்துவார் - ரிஷிகேஷ் - 24 கி.மீ. 
* ரிஷிகேஷ்-  தேவபிரயாகை - 74 கி.மீ. 
* தேவபிரயாகை - சிறீநகர், உத்தரகண்ட் -  34 கி.மீ.
* சிறீநகர், உத்தரகண்ட் - ருத்திரபிரயாகை - 33 கி.மீ.

## இதனையும் காண்க
* பஞ்ச பிரயாகை
* நான்கு புனித தலங்கள், உத்தரகண்ட்
* நான்கு புனித தலங்கள், இந்தியா
* பஞ்ச கேதார தலங்கள்

## மேற்கோள்கள்

## வெளி இணைப்புகள்

*Rudraprayag city, Official website
*Rudraprayag district website
*Rudraprayag at *[[wikimapia]]*

பகுப்பு:ருத்திரப்பிரயாகை மாவட்டம்
கூடுதுறைகள்
பகுப்பு:இந்து யாத்திரைத் தலங்கள்
ருத்திரப்பிரயாகை மாவட்டம்
பகுப்பு:உத்தராகண்ட மாநில ஊர்களும் நகரங்களும்
கர்ணபிரயாகை

பகுப்பு:இந்து சமய வார்ப்புருக்கள்
பகுப்பு:இந்து யாத்திரைத் தலங்கள்


**கர்ணபிரயாகை** *(Karnaprayag)*  இந்தியாவின் உத்தராகண்ட் மாநிலத்தின் கார்வால் கோட்டம், சமோலி மாவட்டத்தில் பேரூராட்சியுடன் கூடிய நகரம் ஆகும். மேலும்  இது கர்ணபிரயாகை வட்டத்தின் நிர்வாகத் தலமையிடம் ஆகும். இது பஞ்ச பிரயாகைகளில் ஒன்றாகும். இவ்வூரில் மந்தாகினி ஆறும், பிந்தர் ஆறும் ஒன்று கூடுகிறது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 7 வார்டுகளும், 1,999 வீடுகளும் கொண்ட கர்ணபிரயாகையின் பேரூராட்சியின் மக்கள்தொகை 8,297 ஆகும். அதில் ஆண்கள் 4,555  மற்றும் பெண்கள் 3,742 ஆகவுள்ளனர். பாலின விகிதம் 1000 ஆண்களுக்கு 822  பெண்கள் வீதம் உள்ளனர். சராசரி எழுத்தறிவு 91.78% ஆகும். 6-வயதிற்குட்பட்ட குழந்தைகள் 961 which is (11.58%)  ஆகவுள்ள

கர்ணபிரயாகை பேருராட்சியின் மக்கள்தொகையில் இந்துக்கள் 93.88%, இசுலாமியர் 5.46%, கிறித்தவர்கள் 0.28%, சீக்கியர்கள் 0.31% மற்றவர்கள் 0.07% ஆகவுள்ளனர்.

## அமைவிடம்
உத்தராகண்ட் மாநிலத்தின் இமயமலையில் 1,451&nbsp;மீட்டர் (4,760&nbsp;அடி) உயர்த்தில் உள்ள கர்ணபிரயாக் நகரம்  பாகையில் அமைந்துள்ளது.
### சாலைப் போக்குவரத்து

## சாலைப் போக்குவரத்து
புதுதில்லி-பத்திரிநாத் மற்றும் மணா கணவாயை இணைக்கும் தேசிய நெடுஞ்சாலை எண் 58, கர்ணபிரயாகை வழியாகச் செல்கிறது.
* அரித்துவார் - ரிஷிகேஷ் - 24 கி.மீ.. 
* ரிஷிகேஷ்-  தேவபிரயாகை - 74 கி.மீ.. 
* தேவபிரயாகை - சிறீநகர், உத்தரகண்ட் -  34 கி.மீ..
* சிறீநகர், உத்தரகண்ட்  - ருத்திரப்பிரயாகை - 33 கி.மீ..
*  ருத்திரப்பிரயாகை - கர்ணபிரயாகை  31&nbsp;கீமீ
## இதனையும் காண்க
* பஞ்ச பிரயாகை
* நான்கு புனித தலங்கள், உத்தரகண்ட்
* நான்கு புனித தலங்கள், இந்தியா
* பஞ்ச கேதார தலங்கள்

## மேற்கோள்கள்

## வெளி இணைப்புகள்
* Karnaprayag, Official website
* Karnaprayag on *[[wikimapia]]*

கூடுதுறைகள்
பகுப்பு:இந்து யாத்திரைத் தலங்கள்
சமோலி மாவட்டம்

பகுப்பு:உத்தராகண்ட மாநில ஊர்களும் நகரங்களும்
திருவாமூர்

**திருவாமூர்** (Thiruvamoor) என்பது தமிழ்நாட்டின், கடலூர் மாவட்டம் பண்ருட்டி ஒன்றியத்தில் அமைந்துள்ள ஒரு சிற்றூர் ஆகும்.

## பெயர்
திருவாமூர் என்ற பெயருக்கு (திரு+ஆம்+ஊர்) என்றால், எல்லா வளங்களும் நலங்களும் ஆகின்ற ஊர் - வளர்ச்சி பெறுகின்ற ஊர் என்று ஒருவகைப் பொருள் சொல்லப்படுகிறது. 

## அமைவிடம்
இவ்வூரானது மாவட்டத் தலைநகரான கடலூரில் இருந்து  34 கி.மீ தொலைவிலும், பண்ருட்டியில் இருந்து  7 கி.மீ தொலைவிலும், மாநிலத் தலைநகரான சென்னையிலிருந்து  194 கி.மீ தொலைவிலும் உள்ளது.

## ஊர் சிறப்பு
இந்த ஊர் நாயன்மார்களான திலகவதியாரும், திருநாவுக்கரசரும் பிறந்த பெருஞ் சிறப்பிற்குரியது. இந்த ஊரில் நாவுக்கரசர் பிறந்த மனையில் அவருக்குத் தனிக்கோயில் கட்டப்பட்டிருக்கிறது.

## வழிபாட்டுத் தலங்கள்
* திருவாமூர் பசுபதீசுவரர் கோயில்
* திருவாமூர் சஞ்சீவிராயர் கோயில்

## குறிப்புகள்

## வெளி இணைப்புகள்
* GeoHack - திருவாமூர்

பகுப்பு:கடலூர் மாவட்டத்திலுள்ள கிராமங்கள்
நாணயச் சேமிப்பு அட்டைகள்

**நாணயச் சேமிப்பு அட்டைகள்** என்பது நாணயங்களை பாதுகாப்பாக சேகரித்து வைக்க உதவுகின்ற பொருளாகும். இந்த நாணயச் சேமிப்பு அட்டைகளை சில நிறுவனங்கள் தயாரித்து விற்கின்றன. சில நாணய சேகரிப்பாளர்கள் இந்த நாணயச் சேமிப்பு அட்டைகளை தாங்களாகவும் தயாரிக்கின்றனர். 

பிளாஸ்டிக் நாணய சேமிப்பான்களை விட நாணயச் சேமிப்பு அட்டைகள் விலை குறைவானவையாக உள்ளன. 

## வடிவமைப்பு
இந்த நாணயச் சேமிப்பு அட்டைகள் 2* 2 இன்சு அளவில் காகித அட்டைகளில் உருவாக்கப்படுகின்றன. நாணயத்தினை சேமிக்க அட்டைகளில் பல்வேறு விட்டங்களில் வட்ட வடிவில் அட்டைகள் வெட்டப்பட்டு இருபுறமும் நெகிழியால் சூழப்பட்டுள்ளன. இந்த அமைப்பில் நாணயங்களை வைக்கும் போது நாணயங்கள் தேய்மானம் இன்றியும், காற்று பூகாமல் இருப்பதால் நாணயங்கள் பாதுகாப்பாகவும் இருக்கின்றன.

250px|thumb|வலது

## அளவுகள்
இந்த நாணயச் சேமிப்பு அட்டைகள் பல்வேறு அளவுகளில் நாணயங்களுக்கு ஏற்றவாறு விட்டம் கொண்டவையாக அமைக்கப்பட்டுள்ளன.

# 15 மில்லிமீட்டர்,
# 17.5 மில்லிமீட்டர்,
# 20 மில்லிமீட்டர்,
# 22.5 மில்லிமீட்டர்,
# 27.5 மில்லிமீட்டர்,
# 30 மில்லிமீட்டர்,
# 33 மில்லிமீட்டர்,
# 35 மில்லிமீட்டர்,
# 37 மில்லிமீட்டர்

மேற்கண்ட விட்ட அளவுகளில் நாணய அட்டைகள் கிடைக்கின்றன.

## இவற்றையும் காண்க

## ஆதாரங்கள்


பகுப்பு:நாணயச் சேகரிப்பு உதவி பொருட்கள்
தேவதச்சன்

**தேவதச்சன்** (பிறப்பு: நவம்பர் 6, 1952) தமிழகக் கவிஞர் ஆவார். இவர் தமிழ் இலக்கியத் தோட்டத்தின் இயல் விருது உட்படப் பல இலக்கிய விருதகளைப் பெற்றுள்ளார்.

## வாழ்க்கைக் குறிப்பு
இவரது இயற்பெயர் ஏ. எஸ். ஆறுமுகம் ஆகும். தூத்துக்குடி மாவட்டம் கோவில்பட்டியில் எம். எஸ். ஏ. சேதுராமலிங்கம், சாரதா ஆகியோருக்குப் பிறந்தவர். கோவில்பட்டியில் பள்ளிப்படிப்பும் இளங்கலை பட்டப்படிப்பும் முடித்த பின் சென்னை பச்சையப்பன் கல்லூரியில் முதுகலை (தத்துவம்) பட்டம் பெற்றார்.

## இலக்கியப் படைப்புகள்
70களில் கவிதை எழுதத் தொடங்கியவர். ‘கசடதபற’ என்ற இலக்கிய பத்திரிகையில் அறிமுகமானார். தொடர்ந்து ‘ழ’ என்ற கவிதை இதழிலும் அதிகமாக எழுதி வந்தவர். காலச்சுவடு, கல்குதிரை, உயிர்மை போன்ற இலக்கிய இதழ்கள் இவரது கவிதைகளை வெளியிட்டுள்ளன.

1982 இல் *அவரவர் கைமணல்* என்ற தன் முதல் தொகுதியை வெளியிட்டார். அதற்கு 18 ஆண்டுகளுக்குப் பின்னர் காலச்சுவடு பத்திரிகையில் இவரது தனித்துவமான பல கவிதைகள் வெளிவந்தன. நவீன தமிழ்க்கவிதைக்கு புதியதோர் அழகியலை அறிமுகப்படுத்தினார். அடுத்தடுத்த தலைமுறை இளங்கவிஞர்களின் கிரியாஊக்கியாக மதிப்பிடப்படுகிறார்.

## கவிதை தொகுதிகள்
* அவரவர் கை மணல் (1982)
* அத்துவான வேளை (2000)
* கடைசி டினோசார் (2004)
* யாருமற்ற நிழல் (2006)
* ஹோம்ஸ் என்ற காற்று (2010)
* இரண்டு சூரியன் (2012)
* எப்போதும் விடிந்து கொண்டிருக்கிறது (2013)
* மர்மநபர் (முழு தொகுப்பு) (2017)

## பெற்ற விருதுகள்
* அமெரிக்கத் தமிழர்களின் கலாச்சார அமைப்பு வழங்கிய விளக்கு விருது (2010)
* கனடா தமிழ் இலக்கியத் தோட்டம் வழங்கிய இயல் விருது (2011)
* கோவை விஷ்ணுபுரம் இலக்கிய அமைப்பு வழங்கிய விஷ்ணுபுரம் விருது (2015)
* கவிக்கோ அப்துல் ரகுமான் அறக்கட்டளை வழங்கிய கவிக்கோ விருது (2017)
* கவிஞர் சிற்பி அறக்கட்டளை வழங்கிய சிற்பி இலக்கிய விருது (2018)

## மேற்கோள்கள்

பகுப்பு:தமிழகக் கவிஞர்கள்
பகுப்பு:1952 பிறப்புகள்
பகுப்பு:தூத்துக்குடி மாவட்ட மக்கள்
ஆவதெல்லாம் பெண்ணாலே (1965 திரைப்படம்)

**ஆவதெல்லாம் பெண்ணாலே** (*Aavathellam Pennale*) 1965 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும்.

*தாம்பத்யம்* என்ற பெயரில் 1957 ஆம் ஆண்டு தெலுங்கில் வெளியான திரைப்படம் தமிழுக்கு மொழிமாற்றப்பட்டு வெளியானது. ஈ. அப்பாராவ் இயக்கத்தில் வெளியான இத்திரைப்படத்தில் ஜி. வரலட்சுமி, கும்மடி, ரேலங்கி மற்றும் பலர் நடித்திருந்தனர். சந்தர் வசனம் எழுதியிருந்தார். 

## பாடல்கள்
கவிஞர்கள் புரட்சிதாசன், குயிலன் ஆகியோர் பாடல்களை இயற்ற ஜீவன் இசையமைத்திருந்தார்.
இந்தப் படத்தில் இடம்பெற்ற *என் அன்பில் கலந்தாயோ* என்ற பாடல் பிரபலமாக இருந்தது. சத்தியம், நித்தியகலா ஆகியோர் இப்பாடலைப் பாடியிருந்தனர்.

## மேற்கோள்கள்
 

## வெளி இணைப்புகள்
 (திரைப்படம் பற்றிய விபரங்கள் அடங்கிய பாட்டுப் புத்தக முன் அட்டை இந்தக் காணொளியில் இணைக்கப்பட்டுள்ளது.)

பகுப்பு:1965 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பி. ஜி. என். உன்னிதன்

**பி.ஜி.என் உன்னிதன் (P. G. N. Unnithan)** என்பவர் திருவிதாங்கூரின் கடைசி திவான் (பிரதமர்) ஆவார். சர் சே. ப. இராமசுவாமி 1947 ஆகத்து 20 அன்று பதவி விலகியதைத் தொடர்ந்து (1947 சூலை 25 அன்று சுவாதித் திருநாள் ராம வர்மனின் இசை அகாதமியில் சேர்ந்தார்) திவானாக பதவியேற்றார். உன்னிதன், திருவிதாங்கூர் அரசியலமைப்பு சீர்திருத்தக் குழுவின் தலைவராக இருந்தார். 1948 ஆம் ஆண்டு மார்ச் 24 ஆம் தேதி பட்டம் தாணு பிள்ளை தலைமையிலான மக்கள் அரசாங்கம் பதவியேற்றபோது இவர் திவான் பதவியை கைவிட்டார்.

## குடும்பம்
உன்னிதன், திருவிதாங்கூர் அரச குடும்பத்திற்கு உயர் இராணுவ சேவையின் வரலாற்றைக் கொண்ட மாவேலிக்கராவின் எடசேரி பட்டாவீட்டில் குடும்பத்தைச் சேர்ந்தவர். இவரின் தந்தை இத்தாமர் கோயில் தம்புரான் ஹரிப்பாடு அரண்மனையைச் சேர்ந்தவர். மேலும், கேரள வர்மா வலியா கோயில் தம்புரானின் மருமகன் ஆவார்.  இவரது சகோதரி மாவேலிகரா அரச குடும்பத்தைச் சேர்ந்த புகழ்பெற்ற கலைஞர் ராஜா ரவி வர்மாவின் மகனை மணந்தார்.

## திருமணம்

செங்கனூரின் புல்லம்பிள்ளை பிச்சநாட்டு குடும்பத்தைச் சேர்ந்த கோவிந்த பிள்ளையின் (ஆலப்புழாவில் அரசு வழக்கறிஞர்) மகள் பார்கவி அம்மா என்பவரை மணந்தார். பார்கவி அம்மா வெளிநாட்டு ஆடைகளை புறக்கணிப்பதன் மூலம் தொடங்கும் தேசிய இயக்கத்திற்கு ஆதரவளித்த பிராந்தியத்தின் ஆரம்பகால பெண்களில் ஒருவராக இருந்தார். மூத்த சுதந்திர போராட்ட வீரர் மற்றும் திருவிதாங்கூரைச் சேர்ந்த பி.ஜி.என் உன்னிதனின் வகுப்புத் தோழர் கே.குமார் தலைமையில் ஆழப்புழாவில் ஒரு நிகழ்ச்சியை ஏற்பாடு செய்து அதற்கு தலைமை தாங்கினார். இவருக்கு நான்கு குழந்தைகள் இருந்தன.

## இறப்பு
இவர் 1965 ஏப்ரல் 5 அன்று இறந்தார்.

## நினைவு
திருவனந்தபுரத்தில் சாத்தமங்கலத்தில் உள்ள ஒரு தெருவிற்கு உன்னிதன் சந்து என இவரது பெயரிடப்பட்டுள்ளது.

## குறிப்புகள்

பகுப்பு:மலையாள அரசியல்வாதிகள்
பகுப்பு:1965 இறப்புகள்
பகுப்பு:1898 பிறப்புகள்
நாணு பிள்ளை

**நாணு பிள்ளை (Nanoo Pillai)** (1827–1886) இவர் திருவிதாங்கூரின் அரசியல்வாதி ஆவார். இவர் 1877 முதல் 1880 வரை திருவிதாங்கூரின் திவானாகப் பணியாற்றினார்.

## ஆரம்ப கால வாழ்க்கை
நாணு பிள்ளை 1827 ஆம் ஆண்டில் திருவிதாங்கூரின் நெய்யூர் கிராமத்தின் நாயர் குடும்பத்தில் பிறந்தார். இவரின் தந்தை காரியவிளை நாகன் தம்பி, தாயார் ஈஸ்வரி பிள்ளை. இவர் ஆரம்பக்கல்வியை வீட்டிலேயே தனிப்பட்ட முறையில் கற்றார். நாகர்கோவிலில்  இலண்டன் மிசினரி சங்கத்திற்குப்பட்ட கல்லூரியில் ஆங்கிலத்தைக் கற்றார். இளம் வயதில், இவர் ஆங்கில அரசப் பிரதிநிதியான தளபதி கல்லனின் கவனத்தை ஈர்த்தார். அவரிடம் மொழிபெயர்ப்பாளராகவும் பின்னர் அவரது அலுவலகத்தில் செயலாளராகவும் பணியாற்ற முன்வந்தார்.

## ஆட்சிப் பணி
கல்லனின் அலுவலகத்தில் 14 ஆண்டுகள் பணியாற்றிய பிறகு, நாணு பிள்ளை திருவிதாங்கூரின் அரசுப் பணியில் உதவி சிரஸ்தாராகச் சேர்ந்தார். அப்போதைய திவான், சர் டி. மாதவ ராவின் வலுவான பரிந்துரையுடன், நானூ பிள்ளை தெற்குப் பிரிவின் திவான் பேசுகராக பதவி உயர்வு பெற்றார். பின்னர், இவர் திருவிதாங்கூர் பிரிவுக்கு மாற்றப்பட்டு, ஆறு சந்தர்ப்பங்களில் மாதவ ராவ் இல்லாத நிலையில் பொறுப்பு திவானாக பணிபுரிந்துள்ளார். 1877 ஆகத்தில் சேசைய்ய சாத்திரி ஓய்வு பெற்றதும் திவானாக நியமிக்கப்பட்டார்.

## திவான் பணி
இவரது முதல் முயற்சி மக்களின் பொருளாதார நிலைமைகளை மேம்படுத்துவதாகும். திருவிதாங்கூரின் திவானாகப் பதவியேற்றதும், நாணு பிள்ளை வருவாய் தீர்வில் சில சீர்திருத்தங்களை கொண்டு வந்து பதிவேடுகளை மாற்றுவதை அறிமுகப்படுத்தினார். நெல் சாகுபடியை ஊக்குவிப்பதை நோக்கமாகக் கொண்ட இவர், தெற்குப் பிராந்தியத்தில் (குறிப்பாக நாஞ்சிநாட்டில்) நீர்ப்பாசனம் செய்வதற்கான நடவடிக்கைகளையும் கொண்டு வந்தார்.

1880 இல் ஓய்வு பெறுவதற்கு முன்னர், இவர் கோத்தையாறு பகுதியை ஆய்வு செய்து பொன்னமணை அணை மற்றும் பேச்சிப்பாறை அணை ஆகியவற்றை கட்ட ஒரு திட்டத்தை வகுத்தார். தென்னிந்தியாவில் முதல் தொங்கும் பாலமான புனலூர் தொங்கும் பாலம் கட்ட இவர் முயற்சி மேற்கொண்டார்.

திருவனந்தபுரத்தின் வளர்ச்சியில் ஆர்வம் காட்டிய இவர் பல புதிய கட்டிடங்கள், பாலங்கள் ஆகியவற்றைக் கட்டினார். வருவாய் தீர்வு முறைமையில் சீர்திருத்தங்களை அறிமுகப்படுத்தினார். போகிமொன் விதி இவர் கொண்டு வந்த குறிப்பிடத்தக்க சீர்திருத்தமாகும். நீதித்துறையை மேலும் திறமையாக்க நீதிபதிகளின் எண்ணிக்கை அதிகரித்தது. மகாராஜா ஆயில்யம் திருநாள் ராம வர்மாவுக்குப் பிறகு 1880 செப்டம்பர் 15, அன்று அவர் திவான் பதவியில் இருந்து ஓய்வு பெற்றார். பின்னர் மகாராஜா ஆன விசாகம் திருநாள், நாணு பிள்ளையை மீண்டும் திவான் பதவியில் அமர்த்தும் பணியைத் தொடங்கினார், ஆனால் பலனளிக்கவில்லை. [2]

ஜான் டேனியல் மன்ரோ என்ற வெளிநாட்டவருக்கு பூஞ்சார் காட்டை கண்ணன் தேவன் வனப்பகுதியாக மாற்ற அனுமதி அளித்தது நானு பிள்ளைதான்.

## பிற பணிகள்
இவர் ஒரு வரலாற்றாசிரியராகவும் இருந்தார். திருவிதாங்கூர் வரலாறு என்ற புத்தகத்தின் பணிகளைத் தொடங்கினார். ஆனால் புத்தகம் முடிவடைவதற்கு முன்பே இவர் இறந்ததால் அதை வெளியிடவில்லை.

## குறிப்புகள்

## மேலும் காண்க
* 

## சுயசரிதை
* 

பகுப்பு:1886 இறப்புகள்
பகுப்பு:1827 பிறப்புகள்
பிந்தர் ஆறு

**பிந்தர் ஆறு** (**Pindar River**) இந்தியாவின் உத்தராகண்ட் மாநிலத்தின் குமாவுன் கோட்டத்தில் உள்ள பாகேஸ்வர் மாவட்டத்தின்  இமயமலையில் 3,820 மீட்டர் உயரத்தில் உள்ள பிந்தர் பனிக்கொடுமுடிகளில் உற்பத்தி ஆகும் பிந்தர் ஆறு, பாகேஸ்வர் மாவட்டம் மற்றும் சமோலி மாவட்டம்
## படக்காட்சிகள்

File:Pindari glacier from Zero Point, Uttarakhand, India.jpg|உத்தராகண்டின் பிந்தர் பனிக்கொடுமுடிகளில் தோன்றும் பிந்தர் ஆறு
File:Pindari river from Dwali, Uttarakhand, India.jpg|
File:Karnprayag.jpg|கர்ணபிரயாகையில் ஒன்று கூடும் அலக்நந்தா ஆறு (மேல்), பிந்தர் ஆறு (கீழ்)  
File:HeadwatersGanges1.jpg|உத்தராகண்ட் மாநிலத்தில் தொலைதூரத்தின் பனிமலைகளில் (வலதுபுறம்ம்) உற்பத்தியாகும் கங்கை ஆற்றின் துணை ஆறுகள் 


## இதனையும் காண்க
* பஞ்ச பிரயாகை
* நான்கு புனித தலங்கள், உத்தரகண்ட்
* நான்கு புனித தலங்கள், இந்தியா
* பஞ்ச கேதார தலங்கள்

## மேற்கோள்கள்

## வெளி இணைப்புகள்
*Pindar River on OpenStreetMap

பகுப்பு:உத்தராகண்டத்திலுள்ள ஆறுகள்
பகுப்பு:இந்திய ஆறுகள்
விஷ்ணுபிரயாகை

பகுப்பு:இந்து சமய வார்ப்புருக்கள்
பகுப்பு:இந்து யாத்திரைத் தலங்கள்


**விஷ்ணுபிரயாகை** (**Vishnuprayag**)  இது கார்வால் கோட்டத்தில் உள்ள பஞ்ச பிரயாகைகளில் ஒன்றாகும். இந்தியாவின் உத்தராகண்ட் மாநிலத்தின் சமோலி மாவட்டத்தில் அமைந்த விஷ்ணுபிரயாகையில் அலக்நந்தா ஆறு மற்றும் தௌலி கங்கை ஆறும்  ஒன்று கூடுகிறது.

சமோலி மாவட்டத்தில் விஷ்ணுபிரயாகை  பாகையில் உள்ளது. இது இமயமலையில் 1,372 மீட்டர் உயரத்தில் உள்ளது.

### அருகமைந்த கோயில்கள்
* அனுமான் சட்டி
* ஜோஷி மடம்
* பத்ரிநாத் கோயில்

## இதனையும் காண்க
* பஞ்ச பிரயாகை
* நான்கு புனித தலங்கள், உத்தரகண்ட்
* நான்கு புனித தலங்கள், இந்தியா
* பஞ்ச கேதார தலங்கள்
## மேற்கோள்கள்

பகுப்பு:உத்தராகண்டத்தின் புவியியல்

கூடுதுறைகள்
பகுப்பு:இந்து யாத்திரைத் தலங்கள்
பகுப்பு:சமோலி மாவட்டம்
பகுப்பு:உத்தராகண்ட மாநில ஊர்களும் நகரங்களும்
ஆர். வேதாந்தாச்சார்லு

**ஆர். வேதாந்தச்சார்லு (R. Vedantacharlu)** இவர் ஓர் இந்திய நிர்வாகி ஆவார். இவர் புதுக்கோட்டை சமஸ்தானத்தின் திவானாக 1894 நவம்பர் முதல்1899 பிப்ரவரி வரை பணியாற்றினார்.

## நிர்வாகம்
1894 நவம்பரில் புதுக்கோட்டையின் திவான் அ.சேசையா சாத்திரி ஓய்வு பெற்றபோது, அந்த சமயத்தில் உதவி திவானாக இருந்த வேதாந்தாச்சார்லு அவருக்குப் பின் வந்தார். திவானாகப் பொறுப்பேற்றவுடன், வேதாந்தச்சார்லு பல சீர்திருத்தங்களைக் கொண்டுவந்தார். விவசாய கடன்களை வழங்குவதற்கான நடைமுறை மாற்றப்பட்டு, இனாம் நிலங்களில் குடியேற்றம் மேற்கொள்ளப்பட்டது. புதுக்கோட்டையில் ஒரு சமசுகிருத பள்ளி, ஒரு தொழில்நுட்ப பள்ளி மற்றும் ஒரு பால் பண்ணை ஆகியவை திறக்கப்பட்டது. பின்னர், அரசு பொருளாதார நெருக்கடியில் சிக்கியது. புதிதாக திறக்கப்பட்ட பள்ளிகள் விரைவில் மூடப்பட வேண்டியிருந்தது. மாவட்ட ஆட்சியர்களிடமிருந்து நீதித்துறை அதிகாரங்கள் திரும்பப் பெறப்பட்டு, ஒரு புதிய அலுவலகம் உருவாக்கப்பட்டது. 

1897 ஆம் ஆண்டில் மாநிலத்தின் தேவஸ்தானம் துறை ரத்து செய்யப்பட்டது. மேலும் தேவஸ்தானங்களின் அதிகாரங்கள் வருவாய் துறைக்கு வழங்கப்பட்டது. வேதாந்தச்சார்லுவின் பதவிக்காலத்தில் மிகவும் குறிப்பிடத்தக்க நிகழ்வு 1898 இல் புதுக்கோட்டை மாநில சபை உருவாக்கப்பட்டது. இந்த சபை இரண்டு உறுப்பினர்களைக் கொண்டிருந்தது - திவான் மற்றும் ஒரு உறுப்பினர். இவர்கள் மாநில நிர்வாகத்தின் பொறுப்பில் இருந்தனர்.  

வேதாந்தச்சாலு 1899 பிப்ரவரியில் ஓய்வு பெற்றார், அவருக்குப் பின் எஸ்.வெங்கடராமதாசு நாயுடு திவானாக பொறுப்பேற்றார் . 

## குறிப்புகள்
Manual of the Pudukkottai state . தமிழக அரசு. 2004. பக்.   881–883.

பகுப்பு:புதுக்கோட்டை சமஸ்தானம்
பஞ்ச பிரயாகை

பகுப்பு:இந்து சமய வார்ப்புருக்கள்
பகுப்பு:இந்து யாத்திரைத் தலங்கள்


**பஞ்ச பிரயாகை** (**Panch Prayag**) பஞ்ச என்ற வட மொழிச் சொல்லிற்கு ஐந்து என்றும், பிரயாகை என்பதற்கு ஆற்றுச்சந்தி எனப்பொருளாகும்.இந்தியாவின் உத்தராகண்ட் மாநிலத்தின் கார்வால் கோட்டத்தில் சமோலி மாவட்டம் மற்றும் டெக்கிரி மாவட்டங்களில் பாயும் கங்கை ஆற்றின்  துணை ஆறுகளான பாகீரதி ஆறு, அலக்நந்தா ஆறு, மந்தாகினி ஆறு, பிந்தர் ஆறு மற்றும் தௌலி கங்கை ஆறுகள்  தேவபிரயாகை, ருத்திரப்பிரயாகை, கர்ணபிரயாகை, விஷ்ணுபிரயாகை மற்றும் நந்தபிரயாகை ஆகிய இடங்களில் சங்கமம் ஆகிறது. ஆறுகள் சங்கமம் ஆகும் இடத்தில் புனித நீராடுவதால், செய்த பாவங்கள் போகும் என்பது இந்துக்களின் தொன்ம நம்பிக்கையாகும்.

## பஞ்ச பிரயாகைகள்
# தேவபிரயாகை
# ருத்திரப்பிரயாகை
# கர்ணபிரயாகை
# விஷ்ணுபிரயாகை
# நந்தபிரயாகை
## உத்தரகாண்டத்தின் பஞ்ச பிரயாகைகள்

## போக்குவரத்து வசதிகள்
ரிஷிகேஷிலிருந்து சாலை வழியாக பஞ்ச பிரயாகையின் தொலைவு:
*  ஜோஷி மடம் வழியாக விஷ்ணுபிரயாகை   
*  நந்தபிரயாகை;
*   கர்ணபிரயாகை;
*   ருத்திரப்பிரயாகை; மற்றும்
*  தேவபிரயாகை 

## இதனையும் காண்க
* திரிவேணி சங்கமம்
* நான்கு புனித தலங்கள், உத்தரகண்ட்
* நான்கு புனித தலங்கள், இந்தியா
* பஞ்ச கேதார தலங்கள்

## மேற்கோள்கள்

## வெளி இணைபுகள்

*A Pilgrim's report with pictures of Prayags

பகுப்பு:உத்தராகண்டத்தின் புவியியல்
பகுப்பு:உத்தராகண்டம்
கூடுதுறைகள்
பகுப்பு:இந்து யாத்திரைத் தலங்கள்
நீலாயதாட்சி உடனுறை குணபரேஸ்வரர் கோயில்

**நீலாயதாட்சி உடனுறை குணபரேசுவரர் கோயில்** என்பது தமிழ்நாட்டின் கடலூர் மாவட்டத்தில் உள்ள பழமையான சிவன் கோவில் ஆகும். 
## விபரங்கள்
இக்கோயில் குணபரேச்சரம் கோயில், குணபர வீச்சரம், குணபரேசுரம், குணதரேச்சரம் என்றெல்லாம் அழைக்கப்படுகிறது. மகேந்திர வர்ம பல்லவனுக்குக் *குணபரன்* என்றும் ஒரு பெயர் உண்டு அந்தக் குணபரனால் கட்டப்பட்டதால் இக்கோயில் குணபரேச்சரம் என்னும் பெயர் பெற்றது. இக்கோயிலானது திருவதிகை வீரட்டானேசுவரர் கோயிலுக்கு கோயிலுக்குத் தென்கிழக்கே ஒன்றரை கி.மீ. தொலைவில் உள்ளது.

## வரலாறு
பல்லவன் மகேந்திரவர்மன் சமண சமயத்தவனாக இருந்தான். அப்பர் அடிகளால் சைவ சமயத்துக்கு மாற்றபட்டான். அதன்பிறகு பாடலிபுத்திரத்திலிருந்த சமண கோயிலை இடித்துக் கொண்டு வந்து திருவதிகையில் இந்தக் கோயிலைக் கட்டினான் எனப் பெரிய புராணம் கூறுகிறது. 

## கோயில் அமைப்பு
குணபரேச்சரம் கோயில் மிகச் சிறியதாக உள்ளது. கோயிலானது கிழக்கு நோக்கி உள்ளது. உள்ளே நுழைந்தால் மண்டபப் பகுதிகளில் பிள்ளையார், திருமால், நந்தி, சூரியன் முதலியோரின் திருவுருவங்கள் உள்ளன.  கருவறையிலிருக்கும் இலிங்கம், வீரட்டானேசுரர் கோயிலில் உள்ள இலிங்கம் போலவே பதினாறு பட்டைகள் கொண்டதாய்க் உள்ளது.

## குறிப்புகள்

பகுப்பு:கடலூர் மாவட்டத்திலுள்ள சிவன் கோயில்கள்
அனிமோனின்

**அனிமோனின்** *(Anemonin)* என்பது C10H8O4   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மஞ்சள் நிற மலர்கள் கொண்ட இராணுண்குலேசியே செடிவகைகளில் அனிமோனின் காணப்படுகிறது. புரோட்டோவனிமோனின் என்ற நச்சுப்பொருளின் இருபடியாக்க விளைபொருளே அனிமோனின் சேர்மம் ஆகும்.  எளிதில் இது இருகார்பாக்சிலிக் அமிலமாக நீராற்பகுப்பு அடையும். 

  
அனிமோன் என்ற பூக்கும் தாவர இனங்களில்  முதலில் கண்டறியப்பட்டதால் இக்கரிமச் சேர்மத்திற்கு அனிமோனின் என பெயர் சூட்டப்பட்டது. 
 
## பயன்கள்

வலிப்பு குறைப்பு மற்றும் வலி நிவாரணப் பண்புகளை அனிமோனின் கொண்டுள்ளது.
இச்சேர்மம் நிறமி தொகுப்பைத் தடுப்பதாகத் தோன்றுவதால் ஒப்பனை பயன்பாட்டிற்கான சாத்தியமான ஒரு வேதிப்பொருளாக  பரிந்துரைக்கப்படுகிறது.  

## மேற்கோள்கள்

பகுப்பு:பல்லின வளையச் சேர்மங்கள்
பகுப்பு:வளைய பியூட்டேன்கள்
நந்தபிரயாகை

பகுப்பு:இந்து சமய வார்ப்புருக்கள்
பகுப்பு:இந்து யாத்திரைத் தலங்கள்


**நந்தபிரயாகை** *(Nandaprayag)* இந்தியாவின் உத்தராகண்ட் மாநிலத்தின் சமோலி மாவட்டத்தில் அமைந்த சிற்றூர் மற்றும் பேரூராட்சியும் ஆகும்.  இது பஞ்ச பிரயாகைகளில் ஒன்றாகும். நந்தபிரயாகையில் நந்தாகினி ஆறு மற்றும் அலக்நந்தா ஆறுகளும் சங்கமம் ஆகுமிடமாக உள்ளது.

நந்தபிரயாகை  பாகையில் அமைந்துள்ளது. இது இமயமலையில்  914 மீட்டர் உயரத்தில் அமைந்துள்ளது. புதுதில்லி-பத்திரிநாத் மற்றும் மணா கணவாயை இணைக்கும் 538 கி.மீ. நீளமுடைய தேசிய நெடுஞ்சாலை எண் 58 நந்தபிரயாகை வழியாகச் செல்கிறது. 

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 401 வீடுகள் கொண்ட நந்தபிரயாகை பேரூராட்சியின் மொத்த மக்கள்தொகை  1,641 ஆகும். 6 வயதிற்குட்பட்ட குழந்தைகள் எண்ணிக்கை 228 ஆகவுள்ளது. பாலின விகிதம் 1000 ஆண்களுக்கு 852 பெண்கள் வீதம் உள்ளனர். சராசரி எழுத்தறிவு 87.05% ஆகும். மக்கள் தொகையில் 92.14% இந்துக்கள் 92.14%,  இசுலாமியர் 6.64% ஆகும்.

## நீர் மின் நிலைத் திட்டம்
உத்தராகாண்ட் அரசின் மின்சார வாரியத்தினர் இந்நகரத்தில் பௌலா நந்தபிரயாகை நீர் மின் நிலையத் திட்டம் செயல்படுத்தி, 300 மெகா வாட் (4 x 75 MW) மின்சாரம் உற்பத்தி செய்கிறது.


File:NandaprayagConfluence2.JPG|நந்தாகினி ஆறும், அலக்நந்தா ஆறும் கூடுமிடம், நந்தபிரயாகை 
File:Bangali, a village in Uttaranchal near Nandprayag.jpg|நநதபிரயாகை அருகே பங்காலி கிராமம் 

## இதனையும் காண்க
* பஞ்ச பிரயாகை
* நான்கு புனித தலங்கள், உத்தரகண்ட்
* நான்கு புனித தலங்கள், இந்தியா
* பஞ்ச கேதார தலங்கள்

## மேற்கோள்கள்

## வெளி இணைப்புகள்
* Chamoli district, Official website 

பகுப்பு:உத்தராகண்டத்தின் புவியியல்

கூடுதுறைகள்
பகுப்பு:இந்து யாத்திரைத் தலங்கள்
பகுப்பு:சமோலி மாவட்டம்
பகுப்பு:உத்தராகண்ட மாநில ஊர்களும் நகரங்களும்
அனுமான் சட்டி

**அனுமான் சட்டி** (**Hanuman Chatti**) இந்தியாவின் உத்தராகண்ட் மாநிலத்தின் உத்தரகாசி மாவட்டத்தில் அமைந்த யமுனோத்திரியிலிருந்து 13 கி.மீ. தொலைவில், இமயமலையில்  2,400 மீட்டர் உயரத்தில் அமைந்த சிற்றூர் ஆகும். இவ்விடத்தில் அனுமாருக்கு அர்ப்பணிக்கப்பட்ட சிறு கோயில் உள்ளது. மேலும் இவ்விடத்தில் யமுனோத்திரி ஆறும், கங்கை ஆறும் சங்கமகம் ஆகிறது. இதனருகே அழகிய் தோதிலால் ஏரியும், 4,450 மீட்டர் உயரம் கொண்ட தர்வா கொடுமுடியும் உள்ளது.

இதே பெயர் கொண்ட ஒரு அனுமார் கோயில், சமோலி மாவட்டத்தில் உள்ள ஜோஷி மடத்திலிருந்து 34 கிலோ மீட்டர் தொலைவிலும், பத்ரிநாத் கோயிலிருந்து 12 கிலோ மீட்டர் தொலைவிலும் உள்ள்து.

## இதனையும் காண்க
* பஞ்ச பிரயாகை
* நான்கு புனித தலங்கள், உத்தரகண்ட்
* நான்கு புனித தலங்கள், இந்தியா
* பஞ்ச கேதார தலங்கள்
## மேற்கோள்கள்


பகுப்பு:உத்தராகண்ட மாநில ஊர்களும் நகரங்களும்
பகுப்பு:இந்து யாத்திரைத் தலங்கள்
பகுப்பு:இந்து புனித நகரங்கள்
பகுப்பு:உத்தரகாசி மாவட்டம்
பகுப்பு:சமோலி மாவட்டம்
மகா பாரதம் (திரைப்படம்)

***மகா பாரதம்*** (வீர பீமசேனனின் சரிதம்) 1965 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். 1964 ஆம் ஆண்டு இந்தியில் வெளியான *வீர் பீம்சேன்* என்ற படத்தின் தமிழாக்கமே இப்படமாகும். சந்திரகாந்த் இயக்கத்தில் உருவான இப்படத்தின் கதைவசனங்களை எழுதியவர் தேவநாராயணன். 

## நடிகர்கள்
இப்பட்டியல் ஐ எம் டி பி (IMDB) இணையதளத்திலிருந்து தொகுக்கப்பட்டது.
*தாரா சிங்
*மும்தாஸ்
*சுமித்திரா தேவி
*அனித்தா குஹா
*மஹிபால் சிங்
*ஷாஹூ மோடக்
*ரந்தவா
*ரத்னமாலா
*திவாரி
*பி. எம். வியாஸ்

## பாடல்கள்
இத்திரைப்படத்துக்கு இசையமைத்தவர் ஜி. தேவராஜன். படத்தில் ஒரு பாரதியார் பாடல் உட்பட 12 பாடல்கள் இடம்பெற்றிருந்தன. மற்ற பாடல்களை கண்ணதாசன்-6, பஞ்சு அருணாசலம்-3, தேவநாராயணன்-2 எழுதியிருந்தனர்.

## மேற்கோள்கள்

பகுப்பு:1965 தமிழ்த் திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இந்தியத் தமிழ்த் திரைப்படங்கள்
அருசோ

**அருசோ (**in English Aruso) என்கிற **அரு.சோமசுந்தரன்** தமிழக அரசின் பொற்கிழி விருது பெற்றவர், கவிஞர் மற்றும் எழுத்தாளர் ஆவார்.

## வாழ்க்கை வரலாறு
சிவகங்கை மாவட்டம்  புதுவயலில் பிறந்தவர். 15,000க்கும் மேற்பட்ட கவிதைகளையும் நூற்றுக்கு மேற்பட்ட நூல்களை படைத்துள்ளார். கவிதை, கட்டுரை,  இலக்கிய திறனாய்வு,  நாடகம், மொழிபெயர்ப்பு,  பயணம்,  ஆன்மீகம் என்று பலதுறைகளில் வல்லுனர்.

## காசி பாதயாத்திரை
1983ஆம் ஆண்டு அருசோ, தன்னுடன் 13பேர் கொண்ட குழுவை கூட்டிக் கொண்டு  இராமேஸ்வரத்தில் இருந்து காசிக்கு பாதயாத்திரையாக நடந்து சென்று கடந்த நூற்றாண்டில் மாபெரும் ஆன்மீக சாதனை நிகழ்த்தி, காசி விஸ்வநாதர் கோயிலில் உத்திரபிரதேச அரசு வழங்கும் "**காசிஸ்ரீ"** பட்டத்தை முதன்முதலில் பெற்ற தமிழர் ஆவார்.

## முதல் பொற்கிழிக் கவிஞர்
மதுரை மீனாட்சி அம்மன் கோயிலில் தமிழக அரசின் சார்பில் நடத்தப்பெற்ற பொற்கிழிக் காவியப் போட்டியில் முதல் பரிசுபெற்று, முதற்பொற்கிழிக் கவிஞர் விருதை அன்றைய தமிழக முதல்வர் மு.கருணாநிதியிடம் பெற்றார்.

## விருதுகள்
கவிக்கோ, பல்துறைச் செந்நாப் பாவலர் மற்றும் தங்கப் பதக்கம் ஆகியவற்றை தவத்திரு குன்றக்குடி அடிகளாரிடம் பெற்றவர்.

## மேற்கோள்கள்

பகுப்பு:1936 பிறப்புகள்
பகுப்பு:வாழும் மக்கள்
பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
பகுப்பு:சிவகங்கை மாவட்ட மக்கள்
கௌரி குண்டம்

**கௌரி குண்டம்** (**Gauri Kund**) இந்தியாவின்  உத்தராகண்ட் மாநிலத்தின் ருத்திரப்பிரயாகை மாவட்டத்தில் உள்ள கேதார்நாத் கோயிலுக்குச் செல்லும் வழியில் அமைந்த கௌரி குண்டம், இந்துக்களின் புனித யாத்திரைத் தலம் ஆகும். இது உத்தரகாண்ட் மாநிலத்தின் கார்வால் கோட்டத்தின் இமயமலையில் 6,520 அடி உயரத்தில் அமைந்துள்ளது. கௌரி குண்டத்தில் வெந்நீர் ஊற்றுகள் ஊரும் குண்டம்  உள்ளது. இத்தலத்தில் உள்ள குளத்தில் குளித்த பின்னரே பார்வதி தேவி, சிவபெருமானை மணந்து  விநாயகரை உருவாக்கியதாக இந்து தொன்மவியல் நம்பிக்கை ஆகும்.  கௌரி குண்டத்திலிருந்து 13 கி.மீ. தொலைவில் இமயமலையில் கேதார்நாத் கோயில் உள்ளது.

ரிஷிகேசிலிருந்து 220 கி.மீ. தொலைவில் கௌரி குண்டதில் அநேகதங்காபதம் அருள்மண்ணேசுவரர் கோயில் உள்ளது. கௌரி குண்டத்திலிருந்து 13 கி.மீ. தொலைவில் கேதார்நாத் கோயில் உள்ளது.

## இதனையும் காண்க
* நான்கு புனித தலங்கள், உத்தரகண்ட்
* பஞ்ச பிரயாகை
* நான்கு புனித தலங்கள், இந்தியா
* அனுமான் சட்டி
* பஞ்ச கேதார தலங்கள்
## மேற்கோள்கள்

## வெளி இணைப்புகள்
* கௌரி குண்டம்

பகுப்பு:உத்தராகண்ட மாநில ஊர்களும் நகரங்களும்
பகுப்பு:இந்து யாத்திரைத் தலங்கள்
பிதௌரகட்

**பித்தோரகர்** (**Pithoragarh**) இந்தியாவின் மேற்கு இமயமலையில் உள்ள உத்தராகண்ட் மாநிலத்தில் உள்ள பிதௌரகட் மாவட்டத்தின் நிர்வாகத் தலைமையிடமும், நகராட்சியும் ஆகும். இது இமயமலையில் 1,800 மீட்டர் உயரத்தில் உள்ளது. இந்த நகரம் ரிஷிகேசிலிருந்து தென்கிழக்கே  454 கி.மீ. தொலைவில் குமாவுன் கோட்டத்தில் உள்ளது. தார்ச்சுலா-லிபுலேக் சாலை  பித்தௌரகட் நகரத்துடன் இணைக்கப்பட்டுள்ள்து.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 15 வார்டுகளும்,  14,036 வீடுகளும் கொண்ட பித்தோரகர் நகராட்சியின் மொத்த மக்கள்தொகை 56,044 ஆகும். அதில் ஆண்கள் 29,127 மற்றும் பெண்கள் 26,917 ஆக உள்ளனர். 6 வயதிற்குட்பட்ட குழந்தைகள் 6,624 (11.82%) ofஆக உள்ளனர். பாலின விகிதம் 1000 ஆண்களுக்கு, 924 வீதம் உள்ளனர். சராசரி எழுத்தறிவு 92.48% ஆக உள்ளது. மக்கள் தொகையில் இந்துக்கள் 93.31%, இசுலாமியர் 5.01% மற்றும் பிறர் 1.68% ஆகவுள்ளனர்.

## போக்குவரத்து

தென்மேற்கு பஞ்சாப் மாநிலத்தின் மலௌத் கிராமத்தையும், பிதௌரகட் மாவட்டத்தின் அஸ்க் கிராமத்தையும இணைக்கும் தேசிய நெடுஞ்சாலை 9 பிதௌரகட் நகரத்தின் வழியாக செல்கிறது. இச்சாலை மூலம் மொரதாபாத், புதுதில்லி, அரியானா மற்றும் பஞ்சாப் நகரங்களுடன் பிதௌரகட் நகரம் இணைக்கப்பட்டுள்ளது. தேசிய நெடுஞ்சாலை எண் 9 தற்போது தார்ச்சுலா-லிபுலேக் சாலையுடன் இணைக்கப்பட்டுள்ள்து.

பிதௌரகட் நகரத்திற்கு வடகிழக்கே 5 கி.மீ. தொலைவில் நைனி சைனி வானூர்தி நிலையம் உள்ளது.

இதன் அருகமைந்த தொடருந்து நிலையம், 151 கி.மீ. தொலைவில் உள்ள தனக்பூர் ஆகும். கொத்தகூடம் தொடருந்து நிலையம் 212 கி.மீ. தொலைவில் உள்ளது. தார்ச்சுலா-லிபுலேக் சாலை  பித்தௌரகட் நகரத்துடன் இணைக்கப்பட்டுள்ள்து.

## மேற்கோள்கள்

## வெளி இணைப்புகள்

* Pithoragarh website
* Pithoragarh at *[[wikimapia]]*.

பகுப்பு:உத்தராகண்ட மாநில ஊர்களும் நகரங்களும்
பாஞ்சாலி சபதம் (திரைப்படம்)

***பாஞ்சாலி சபதம்*** 1966 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். பாபுபாய் மிஸ்திரி இயக்கத்தில் உருவான இத்திரைப்படத்தில் தாரா சிங் வீமனாகவும், பத்மினி திரௌபதியாகவும் நடித்திருந்தனர். 1965 ஆம் ஆண்டு வெளியான மகாபாரத் என்ற இந்திப் படத்தின் தமிழாக்கமே இத்திரைப்படமாகும்.

## மேற்கோள்கள்

பகுப்பு:1966 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பத்மினி நடித்த திரைப்படங்கள்
பாண்டிக்குடி

**பாண்டிக்குடி** (*Pandikkudi*) என்பது தமிழ்நாடு, புதுக்கோட்டை மாவட்டத்தில் அறந்தாங்கி அமைந்துள்ள ஒரு கிராமம். ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும்.

## இங்குள்ள கோயில்கள்
இந்தக் கிராமத்தில் பல கோயில்கள் உள்ளன. 
*காளிச்சியம்மன் கோயில் கிராமத்தின் மையத்தில் அமைந்துள்ளது.
*கிராமத்தின் வடகிழக்கில் பிள்ளையர் கோயில் அமைந்துள்ளது
*பட்டாவர் ஐயன் கோயில் கிராமத்தின் வடக்குப் பகுதியில் அமைந்துள்ளது.
*முனி கோயில் கிராமத்தின் வடக்குப் பகுதியில் அமைந்துள்ளது. 
*காவேரி அம்மான் கோயில் கிராமத்தின் வடக்குப் பகுதியில் அமைந்துள்ளது.
*பிள்ளையர் கோயில் கிராமத்தின் மேற்கு பகுதியில் அமைந்துள்ளது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
புரட்சி வீரன்

***புரட்சி வீரன்*** 1952 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். இத் திரைப்படத்துக்கு *வீர பாஸ்கர்* என்ற மாற்றுப் பெயரும் கொடுக்கப்பட்டிருந்தது. 1951 ஆம் ஆண்டு வெளியான *பாதல்* (Badal) என்ற இந்திப் படம் தமிழில் மொழிமாற்றம் செய்யப்பட்டு வெளியிடப்பட்டது.

## மேற்கோள்கள்

பகுப்பு:1952 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பத்ரிநாத்

**பத்ரிநாத்** (*Badrinath*) இந்தியாவின் உத்தரகாண்ட் மாநிலத்தின் கார்வால் கோட்டத்தில், சமோலி மாவட்டத்தில் அமைந்த பேரூராட்சி ஆகும். இங்கு  உத்தராகண்டின் நான்கு புனிதத் தலங்களில் ஒன்றான பத்ரிநாத் கோயில் 108 வைணவத் திருத்தலங்களில் ஒன்றாகும்.

தேசிய நெடுஞ்சாலை எண் 58 பத்ரிநாத் நகரத்தை ஜோஷி மடம், ரிஷிகேஷ் அரித்துவார் வழியாக புதுதில்லி அருகே உள்ள காசியாபாத் நகரத்துடன் இணைக்கிறது.
## அமைவிடம்
ரிஷிகேசுக்கு வடக்கே 301 கி.மீ. தொலைவிலும், கௌரி குண்டத்திலிருந்து (கேதார்நாத்) 233 கி.மீ. தொலைவிலும் பத்திரிநாத் உள்ளது.

## பெயர்க் காரணம்
*பத்திரி* என்ற வட மொழி சொல்லிற்கு *[[இலந்தை]] மரம்*  என்று பொருள். நாத் என்ற சொல்லிற்கு தலைவர் எனப்பொருளாகும். பத்ரிநாத் பகுதியில் இலந்தை மரங்கள் அதிகம் வளர்கிறது.

## வரலாறு
ஆதி சங்கரர் நிறுவிய நான்கு மடங்களில் ஒன்று பத்ரிநாத் அருகே உள்ள  ஜோஷி மடம் ஆகும். சிறீ கிருஷ்ணரின் நண்பர் உத்தவர் இறுதியில் பத்ரிநாத்தில் உள்ள பத்திரிகாசிரமத்தில் தங்கி தவமிருந்து மோட்சம் அடைந்தார் என பாகவத புராணம் கூறுகிறது.

## பத்ரிநாத் கோயில்

பத்ரிநாத் கோயில் மூலவர்கள் விஷ்ணுவின் அம்சமான நர-நாராயணனர்கள் சாளக்கிராமம் வடிவத்தில் உள்ளனர். இக்கோயில் முன்புறத்தில் அலக்நந்தா ஆறு பாய்கிறது. கோயில் அருகில் வெந்நீர் ஊற்றுகள் உள்ளது. பத்ரிநாத் கோயில் தீபாவளி அன்று மூடப்படும். பின்பு  குளிர்காலம் முடிந்த பின் ஏப்ரல் மாதத்தில் இக்கோயில் திறக்கப்படும்.


File:Badrinath Temple - OCT 2014.jpg|thumb|பத்ரிநாத் கோயில், சமோலி மாவட்டம்
File:Badrinath temple (1).jpg|thumb|இரவு பூஜையின் போது பத்ரிநாத் கோயில் காட்சி
File:Neelkanth Parvath.jpg|thumb|பத்ரிநாத்திலிருந்து நீலகண்ட மலை]] 
File:Neelkanth.jpg|thumb|பத்ரிநாத்திலிருந்து ஒரு காட்சி
File:Badrinath2005.jpg|thumb|பத்ரிநாத் நகரம்
File:Badrinath-1.jpg|thumb|பத்ரிநாத் நகரம்
File:Sheeshtaal.jpg|thumb|சேஷ்நாக் ஏரி
File:Badrinath landscape.JPG|thumb|இமயமலையில் பத்ரிநாத், உத்தராகண்ட்]] 


## புவியியல்
பத்ரிநாத் உத்தராகண்டின் கார்வால் கோட்டத்தின் இமயமலையில் 3,100&nbsp;மீட்டர் (10,170&nbsp;அடி) உயரத்தில், அலெக்நந்தா ஆற்றின் கரையில் அமைந்துள்ளது. நர-நாராயணன் மலைத்தொடர்களுக்கு இடையில் பத்ரிநாத் ஊர் அமைந்துள்ளது. இம்மலைத்தொடரில் 6,596 மீட்டர் உயரத்தில் நீலகண்ட கொடுமுடி உள்ளது. நந்தா தேவி கொடுமுடிக்கு வடமேற்கே 62 கி.மீ. தொலைவில் பத்ரிநாத் உள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி,  பத்ரிநாத் மக்கள் தொகை 2,438 ஆகும். மக்கள் தொகையில் 2,054  ஆண்களும் மற்றும் 384 பெண்களும் உள்ளனர். 6 வயதிற்குட்பட்ட குழந்தைகள் எண்ணிக்கை 68 ஆகும். சராசரி எழுத்தறிவு 92.9% ஆகும். பட்டியல் சாதியினரும் பட்டியல் பழங்குடியினரும் முறையே 113 மற்றும் 22 ஆக உள்ளனர்.

## இதனையும் காண்க
* நான்கு புனித தலங்கள், உத்தரகண்ட்
* பஞ்ச பிரயாகை
* நான்கு புனித தலங்கள், இந்தியா
* ஜோஷி மடம்
* அனுமான் சட்டி
* பஞ்ச கேதார தலங்கள்
## தட்ப வெப்பம்

## அடிக்குறிப்புகள்

## மேற்கோள்கள்
* 
* 

## வெளி இணைப்புகள்

* Official website of Shri Badarinath - Shri Kedarnath
* 

பகுப்பு:இந்து யாத்திரைத் தலங்கள்
பகுப்பு:உத்தராகண்ட மாநில ஊர்களும் நகரங்களும்
பகுப்பு:இந்து புனித நகரங்கள்
பகுப்பு:சமோலி மாவட்டம்
பகுப்பு:பண்டைய இந்திய நகரங்கள்
பகுப்பு:இந்து புனிதத் தலங்கள்
பகுப்பு:உத்தராகண்டத்திலுள்ள சுற்றுலாத் தளங்கள்
புளோரோன்

**புளோரோன்** *(Fluorone)* என்பது C13H8O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பல்லின வளையச் சேர்மமான இது பல்வேறு வேதிப் பொருள்களுக்கான உட்கட்டமைப்பாக உருவாகிறது. புளோரெசீன், எரித்ரோசின், உரோதமின் போன்ற புளோரோன் சாயங்கள்  இவற்றுள் சிலவாகும். சாந்தோன் சேர்மத்தின் மாற்றியனாகக் கருதப்படும் இது சில சமயங்களில் ஐசோசாந்தோன் என்று குறிப்பிடப்படுகிறது. 
  

 
## மேற்கோள்கள்

பகுப்பு:பல்லின வளையச் சேர்மங்கள்
பகுப்பு:புளோரோன்கள்
உலக பார்வையளவியல் மன்றம்

**உலக பார்வையளவியல் மன்றம்** (*World Council of Optometry*) என்பது பன்னாட்டு அளவில் கண் பராமரிப்பு வளர்ச்சியை இலக்காகக் கொண்டு இயங்கும் உறுப்பினர் அமைப்பு ஆகும். இம்மன்றம்  உலக சுகாதார அமைப்புடன் அதிகாரப்பூர்வமான உறவைக் கொண்டுள்ளது. இத்தகைய உறவைக் கொண்டுள்ள முதல் மற்றும் ஒரே ஒளியியல் அமைப்பு உலக பார்வையளவியல் மன்றம் மட்டுமே என்பது இதன் சிறப்பாகும். 40 எண்ணிக்கைக்கும் மேற்பட்டுள்ள நாடுகளின் 75 உறுப்பு அமைப்புகளிலிருந்து 250000 பார்வையளவியலாளர்கள் இம்மன்றத்தில் உறுப்பினர்களாக உள்ளனர். உலக பார்வையளவியல் மன்றம் உலக அளவிலான பார்வையளவியல் தொடர்பான கூட்டங்களை திட்டமிட்டு நடத்துகிறது.

2015 ஆம் ஆண்டு உலக பார்வையளவியல் மன்றம் அமெரிக்காவின் மிசௌரி மாநிலத்திலுள்ள செயிண்ட் இலூயிசு நகரத்தை தலைமை இடமாகக் கொண்ட அமெரிக்க பார்வையளவியல் சங்கத்திற்கு இடம்பெயர்ந்தது. 
 
## மேற்கோள்கள்

## வெளி இணைப்புகள்
* World Council of Optometry website
* 

பகுப்பு:பன்னாட்டு அமைப்புகள்
பகுப்பு:பார்வை அளவையியல்
அவமானத்தின் நூற்றாண்டு

**அவமானத்தின் நூற்றாண்டு** (), அல்லது **நூறு ஆண்டு கால தேசிய அவமானம்**, எனும் பதமானது சீனாவில் சீனப் பேரரசை மேற்கத்திய நாடுகள், உருசியா மற்றும் யப்பான் ஆகியவை 1839 முதல் 1949 வரையான காலகட்டத்தில் இடையிட்டு அடிபணிய வைத்ததை விளக்கப் பயன்படுத்தப்படுவதாகும்.

இந்தப் பதமானது 1915 ஆம் ஆண்டு தோன்றியது. யப்பானிய அரசாங்கம் விதித்த இருபத்தொரு நிபந்தனைகளை யுவான் ஷிக்காய் ஒப்புக் கொண்டதை எதிர்த்து, சீன தேசியவாதம் வளர்ந்து கொண்டிருந்த சூழ்நிலையில் தோன்றியது. குவோமின்டாங் மற்றும் சீனப் பொதுவுடமைக் கட்சி ஆகியவை இந்தத் தன்மையைப் பிரபலப்படுத்தின.

## வரலாறு
அவமானத்தின் நூற்றாண்டின் தொடக்கமானது பொதுவாக 19ஆம் நூற்றாண்டின் நடுப்பகுதியில் இருந்து ஆரம்பிப்பதாகக் குறிப்பிடப்படுகிறது. அந்த நேரத்தில்தான் முதலாம் அபினிப் போர் நடந்தது. சீனர்கள் பலர் அபினிக்கு அடிமையாயினர்.

அவமானத்தின் நூற்றாண்டின் ஒரு பகுதியாக அயல்நாட்டு சக்திகளிடம் தோல்வியடைந்த கீழ்க்கண்ட நிகழ்வுகள் குறிப்பிடப்படுகின்றன:

* பிரிட்டனிடம் முதலாம் அபினிப் போரில் (1839–1842) தோல்வி அடைந்தது
* சமமற்ற ஒப்பந்தங்கள் (குறிப்பாக நான்கிங், வம்போவா, அய்குன் மற்றும் சிமோனோசேகி ஒப்பந்தங்கள்)
* இரண்டாம் அபினிப் போரில் (1856–1860) தோல்வியடைதல். பழைய கோடைகால அரண்மனையைப் பிரித்தானிய மற்றும் பிரெஞ்சு படைகள் சூறையாடுதல்.
* சீன-பிரெஞ்சுப் போர் (1884–1885) 
* ஜப்பானிடம் முதலாம் சீன-ஜப்பானியப் போரில் (1894–1895) தோல்வியடைதல்.
* பாக்சர் கலகத்தை (1899–1901) 8 நாடுகளின் கூட்டணியானது ஒடுக்குதல்.
* திபெத்திற்கு சென்ற பிரிட்டனின் ராணுவ பயணம் (1903–1904)
* ஜப்பானின் 21 நிபந்தனைகள் (1915)
* ஜப்பானின் மஞ்சூரியப் படையெடுப்பு (1931-1932)
* இரண்டாம் சீன ஜப்பானியப் போர் (1937–1945)

இந்த காலகட்டத்தில் சீனா உள்புறமாக பெரிய அளவுக்கு சிதைந்தது. அது பங்குகொண்ட கிட்டத்தட்ட அனைத்து போர்களிலும் தோற்றது. அடிக்கடி பெரிய நாடுகளுடன் சமமற்ற ஒப்பந்தங்களை ஏற்படுத்திக்கொள்ள கட்டாயப்படுத்தப்பட்டது. பல சமயங்களில் பெரிய தொகைகளை போர் இழப்பீடாக வழங்க சீனா கட்டாயப்படுத்தப்பட்டது. தனது துறைமுகங்களை வணிகத்திற்கு திறப்பதற்கும் தனது பகுதிகளை (உதாரணமாக வெளி மஞ்சூரியா மற்றும் வெளி வடமேற்கு சீனாவின் பகுதிகளை உருசிய பேரரசுக்கும், ஜியோசோவு விரிகுடாவை ஜெர்மனிக்கும், ஹாங்காங்கை கிரேட் பிரிட்டனுக்கும், சஞ்சியாங்கை பிரான்சுக்கும் மற்றும், தாய்வான் மற்றும் தலியன் ஆகிய பகுதிகளை ஜப்பானுக்கும்) குத்தகைக்கோ அல்லது மற்ற நாடுகளிடமும் விட்டுவிடவோ கட்டாயப்படுத்தப்பட்டது. ராணுவ தோல்விகளுக்குப் பிறகு தனது இறையாண்மையில் பல்வேறு பிற சலுகைகளை அயல்நாட்டு சக்திகளின் செல்வாக்கிற்குள் வருமாறு ஒப்புக்கொள்ள வேண்டியிருந்தது.

## உசாத்துணை

பகுப்பு:சீன வரலாறு
தேசிய நெடுஞ்சாலை 58 (இந்தியா)

**தேசிய நெடுஞ்சாலை 58**  (**National Highway 58**) (**NH 58**) இந்தியாவின் உத்தரப் பிரதேச மாநிலத்தில் உள்ள காசியாபாத் நகரத்தையும், (புதுதில்லி அருகே), உத்தராகண்ட் மாநிலத்தின் பத்ரிநாத் மற்றும் உத்தராகண்ட்-திபெத் எல்லைக் கிராமமான மணா கிராமத்தை,  இணைக்கிறது. இந்த தேசிய நெடுஞ்சாலையின் மொத்த நீளம்  ஆகும். 

இந்நெடுஞ்சாலை புதுதில்லி அருகே உள்ள காசியாபாத்தில் துவங்கி, மோதிநகர், மீரட், முசாபர்நகர், ரூர்க்கி, அரித்துவார், ரிஷிகேஷ், தேவபிரயாகை, சிறிநகர், ருத்திரப்பிரயாகை, கர்ணபிரயாகை, நந்தபிரயாகை, விஷ்ணுபிரயாகை, சமோலி, ஜோஷி மடம், பத்ரிநாத் வழியாக மணா கிராமத்தில் முடிகிறது.

இந்நெடுஞ்சாலை உத்தரப்பிரதேச மாநிலத்தில் 165 கிலோ மீட்டர் நீளத்திலும், உத்தராகண்ட் மாநிலத்தில் 373 கிலோ மீட்டர் நீளத்திலும் செல்கிறது. 

தில்லி முதல் ரிஷிகேஷ் வரையிலான இந்நெடுஞ்சாலையை இந்திய தேசிய நெடுஞ்சாலை ஆணையத்தாலும், இமயமலையில் ரிஷிகேஷ் முதல் மணா கணவாய் வரையிலான இந்நெடுஞ்சாலையை எல்லைப்புறச் சாலைகள் அமைப்பாலும் பராமரிககப்படுகிறது.

தற்போது இந்நெடுஞ்சாலை மீரட், முசாபர்நகர் மற்றும் ரூர்க்கி நகரங்களைத் தொடாது, சுற்றுச்சாலை வழியாகச் செல்கிறது.

## இதனையும் காண்க
* தார்ச்சுலா-லிபுலேக் சாலை
* தேசிய நெடுஞ்சாலை 109 (இந்தியா)

## மேற்கோள்கள்

## வெளி இணைப்புகள்
*Road Map of NH 58
*Delhi Haridwar highway road condition

பகுப்பு:உத்தராகண்டில் போக்குவரத்து
பகுப்பு:இந்திய தேசிய நெடுஞ்சாலைகள்
மல்லுப்பட்டி, கிருஷ்ணகிரி மாவட்டம்

**மல்லுப்பட்டி** (MALLUPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 9 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 53 கிலோமீட்டர் தொலைவிலும், மாநிலத் தலைநகரான சென்னையில் இருந்து 265 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  284  வீடுகள் உள்ளன. கிராமத்தின் மொத்த மக்கள் தொகையானது 1,118  ஆகும். இதில் ஆண்கள் எண்ணிக்கை  579, பெண்களின் எண்ணிக்கை 1317 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
தார்ச்சுலா-லிபுலேக் சாலை

**தார்ச்சுலா-லிபுலேக் சாலை**  (**Dharchula-Lipulekh road**), இந்தியாவின் உத்தராகண்ட் மாநிலத்தின் குமாவுன் கோட்டத்தின் பிதௌரகட் மாவட்டத்தில் உள்ள தார்ச்சுலா சிற்றூரையும், இந்தியா-திபெத் (சீனா) எல்லையைப் பிரிக்கும் உண்மையான கட்டுப்பாட்டுக் கோட்டின் அருகே அமைந்த லிபுலேக் கணவாயை இணைக்கும் 80 கிலோ மீட்டர் நீளம் கொண்ட சாலை ஆகும். இதனை கைலாஷ்-மானசரோவர் சாலை என்றும் அழைப்பர்.  இச்சாலை இமயமலையில் 6,000 அடி முதல் 17,000 அடி உயரம் வரை அமைக்கப்பட்டுள்ளது. இது பிதௌரகட்-தவாகாட்-கட்டியாப்கர்-தார்ச்சுலா சாலையின் நீட்சியாகும். இச்சாலையனது எல்லைப்புறச் சாலைகள் அமைப்பால் நிறுவப்படுகிறது. 

இச்சாலை நிறுவப்படுவதின் முக்கிய நோக்கம், இந்திய இராணுவப்படைகளையும், இராணுவ தளவாடங்களையும் இந்திய-திபெத் எல்லையில் விரைவில் கொண்டு சேர்க்கவும், கைலாஷ் மற்றும் மானசரோவர் ஏரி புனித யாத்திரையை பக்தர்கள் தங்களது யாத்திரையை மோட்டார் வாகனங்கள் மூலம் எளிதாகவும், குறுகிய காலத்தில் முடிக்கவும் உதவுகிறது. இந்திய பாதுகாப்புத் துறை அமைச்சர் ராஜ்நாத் சிங் 8 மே 2020 அன்று இச்சாலையை திறந்து வைத்தார்.

இச்சாலையின் வழித்தடம் மூன்று கட்டங்களாகப் பிரிக்கப்பட்டுள்ளது. முதல் வழித்தடம் பிதௌரகட் நகரத்திலிருந்து தவாகாட் வரை 107.6 கிலோ மீட்டர் நீளம் கொண்டது. இரண்டாவது கட்டம் தவாகாட் முதல்  கட்டியாப்கார் வரை 19.5 கிலோ மீட்டர் நீளம் கொண்டது. மூன்றாவது கட்டம், கட்டியாப்கார் முதல் லிபுலேக் வரை  80 கிலோ மீட்டர் நீளம் கொண்ட ஒரு வழிப்பாதையாகும். தற்போது மூன்றாம் கட்ட சாலைப் பணி 76 கிலோ மீட்டர் நீளம் அளவில் முடிந்துள்ளது. மீதமுள்ள 4 கிலோ மீட்டர் நீளம் கொண்ட சாலைப்பணி 2020 ஆண்டிற்குள் நிறைவேற்ற திட்டமிடப்பட்டுள்ளது.

## இச்சாலைக்கு நேபாளம் எதிர்ப்பு
இச்சாலை செல்லும் லிபுலேக் உள்ளிட்ட காலாபானி, லிம்புயாதுரா பகுதிகள், நேபாளம் தனது நாட்டிற்கு சொந்தம் கொண்டாடி வருவதால், இச்சாலைத் திட்டத்திற்கு எதிர்ப்பு தெரிவித்து வருகிறது.

## மேற்கோள்கள்

## வெளி இணைப்புகள்
*  Kailash – Mansarovar Yatra Route from Dharchula to Lipulekh road

பகுப்பு:உத்தராகண்டம்
பகுப்பு:உத்தராகண்டில் போக்குவரத்து

Current Affairs
பரமேசுவரி லால் வர்மா

**பரமேசுவரி லால் வர்மா** *(Parmeshwari Lal Varma)* என்பவர் ஓர் இந்திய கட்டடப் பொறியாளர் ஆவார். 1920 ஆம் ஆண்டு திசம்பர் மாதம் 6 அன்று லால் வர்மா பிறந்தார். பஞ்சாப் மாநிலத்தின் தலைமைப் பொறியாளராகப் பணியாற்றியுள்ளார்.  சண்டிகர் நகரத்தை வடிவமைத்த சுவிட்சர்லாந்திய - பிரெஞ்சு கட்டடக் கலைஞரான லெ கொபூசியேவுடன் சேர்ந்து கூட்டாகவும் பணியாற்றினார்.  சேவையில் இருந்து ஓய்வு பெற்றதற்கு முன்பே வர்மா தனக்கு உதவ வேண்டும் என்று லீ கார்பூசியர் விரும்பியதாக செய்திகள் உள்ளன. அதற்காகவே அப்போதைய இந்தியாவின் பிரதமராக இருந்த சவகர்லால் நேரு  வர்மாவின் சேவையை மேலும் நீட்டிக்குமாறு பஞ்சாப் அரசிடம் கோரவில்லை.  சண்டிகர் மற்றும் அதற்கும் அப்பால்  லீ கார்பூசியர் மறு கண்டுபிடிப்பு  என்ற புத்தகத்தில் சண்டிகரை உருவாக்குதலில் லால் வர்மாவின் ஈடுபாடு ஆவணப்படுத்தப்பட்டுள்ளது. இப்புத்தகத்தில் இவர் ஒரு சிறப்பு கட்டுரையை எழுதியுள்ளார்.  இந்திய அரசு லால் வர்மாவுக்கு 1971 ஆம் ஆண்டில் இந்தியாவின் மூன்றாவது மிக உயர்ந்த குடிமகனான பத்ம பூசண் விருதை வழங்கியது.  
## மேற்கோள்கள்
 
## புற இணைப்புகள்
* 

பகுப்பு:1920 பிறப்புகள்
பகுப்பு:பத்ம பூசண் விருது பெற்றவர்கள்
பகுப்பு:இந்திய அறிவியலாளர்கள்
பகுப்பு:பஞ்சாப் நபர்கள்